
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Δεκεμβρίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 440 


ΑΠΟΦΑΣΕΙΣ 

Αριθμ. 17491/219906 

Καθορισμός των ορίων αιγιαλού, παραλίας και 
παλαιού αιγιαλού στη θέση "Λίμνη" του Δή¬ 
μου Ιστιαίας - Αιδηψού, Π.Ε. Εύβοιας και επα¬ 
νακαθορισμός των ορίων αιγιαλού και της πα¬ 
ραλίας, που είχαν καθοριστεί με την υπ' αριθμ. 
Φ121/1620/29-01-1988 απόφαση Νομάρχη Εύ¬ 
βοιας (ΦΕΚ 110/τ.Δ'/10.2.1988), στη θέση "Καμί¬ 
νι" ή "Καρατζαλιώτη Μανδρί". 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4 και 5, του ν. 2971/2001 
(Α285) «περί αιγιαλού και παραλίας και άλλες διατάξεις», 
όπως έχει τροποποιηθεί και ισχύει σήμερα και τις διατά¬ 
ξεις του άρθρου 113 του ν. 3978/2011 (Α137) με το οποίο 
τροποποιήθηκε το άρθρο 5 του ν. 2971/2001. 

2. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα μετά ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 
και π.δ. 97/1993. 

3. Τη με αριθμ.πρωτ. 1063649/790/Α0006/3.8.2004 
απόφαση του Υπουργού Οικονομίας και Οικονομικών 
«Περί καταγραφής και διοικητικής κωδικοποίησης των 
αρμοδιοτήτων σε θέματα υπηρεσιών υπουργείου Οι¬ 
κονομίας και Οικονομικών που περιέρχονται στους Γε¬ 
νικούς Γραμματείς Περιφερειών κατά τις διατάξεις της 
παρ. 21 του άρθρου 46 του ν. 3220/2004. 

4. Τις διατάξεις του π.δ. 142/2017 (Α' 181) «Οργανισμός 
Υπουργείου Οικονομικών». 

5. Τις διατάξεις της παρ. 21 του άρθρου 46 του ν.. 3220/ 
2004 (Α15) «μέτρα αναπτυξιακής και κοινωνικής πολιτι¬ 
κής - αντικειμενοποίηση του φορολογικού ελέγχου και 
άλλες διατάξεις» δυνάμει των οποίων από 10.4.2004, 
αρμοδιότητες του Υπουργού Οικονομίας και Οικονομι¬ 
κών, οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 


Αυτοδιοικήσεων και αφορούν θέματα του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ. 2 του άρθρου 39 του 
ν. 2218/1994, περιέρχονται στους Γενικούς Γραμματείς 
Περιφερειών. 

6. Τιςδιατάξειςτου ν.3852/2010 (Α87) περί «νέας αρχι¬ 
τεκτονικής της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ιδίως τις δι¬ 
ατάξεις της παρ. 1 και 2 του άρθρου 6, τις διατάξεις της 
παρ. 1 του άρθρου 280 και τις διατάξεις της παρ. 4 του 
άρθρου 283. 

7. Το με αριθμ.πρωτ. Δ6Α 1022671 ΕΞ 2011/10.2.2011 
έγγραφο του Υπ. Οικονομικών, σύμφωνα με το οποίο οι 
αρμοδιότητες του Υπουργού Οικονομικών, που περιήλ¬ 
θαν στους Γενικούς Γραμματείς των Περιφερειών (του 
ν. 503/1997, Α107), σύμφωνα με τις διατάξεις της παρ. 
21 του άρθρου 46 του ν. 3220/2004 (Α15) και καταγρά¬ 
φονται στην υπ’ αριθμ. 1063649/790/Α0006/3.8.2004 
απόφαση του Υπουργού Οικονομίας και Οικονομικών, 
ασκούνται από 1.1.2011, από τους Γενικούς Γραμματείς 
των Αποκεντρωμένων Διοικήσεων, σύμφωνα με τις δια¬ 
τάξεις του άρθρου 280 του ν. 3852/2010 (Α87). 

8. Τις διατάξεις του π.δ. 138/2010 (Α231) «περί οργανι¬ 
σμού Αποκεντρωμένης Διοίκησης Θεσσαλίας -Στερεός 
Ελλάδας». 

9. Την με αριθμ. πρωτ. 13917 απόφαση του Υπουργού 
Εσωτερικών περί διορισμού Συντονιστή στην Αποκεντρω¬ 
μένη Διοίκηση Θεσσαλίας - Στ. Ελλάδας. (Υ.Ο.Δ.Δ.250). 

10. Την από 16.11.2017 έκθεση της κατά το άρθρο 3 
του ν. 2971/19.12.2001 (Α285) «περί αιγιαλού και παραλί¬ 
ας» αρμόδιας Επιτροπής καθορισμού ορίων αιγιαλού και 
παραλίας, για τον καθορισμό ορίων αιγιαλού και παραλί¬ 
ας στη θέση "Λίμνη" του Δήμου Ιστιαίας - Αιδηψού, Π.Ε. 
Εύβοιας, με ενδιαφερομένους την Ο.Λ.Ν.Ε. Α.Ε. και την 
εταιρεία με την επωνυμία "Ανώνυμος Εταιρεία Ρητινικών 
και Γεωργικών Προϊόντων, Νικόλαος Ριτσώνης". 

11. Τοαπό 16.11.2017 υπόβαθροορθοφωτοχάρτη κλί¬ 
μακας 1:1000 αποτελούμενο από δύο (2) πινακίδες και 
συνοδεύει την Έκθεση της προαναφερόμενης Επιτροπής. 

12. Το με αριθμ.πρωτ. 12919/29.11.2017 έγγραφο της 
Περιφερειακής Διεύθυνσης Δημόσιας Περιουσίας Θεσ¬ 
σαλίας - Στερεάς Ελλάδας, με το οποίο ζητείται η έκδοση 
απόφασης, αποφασίζουμε: 

Επικυρώνουμε την από 16.11.2017 έκθεση της κατά 
το άρθρο 3 του ν. 2971/19.12.2001 αρμόδιας Επιτρο¬ 
πής καθορισμού ορίων αιγιαλού και παραλίας στη θέση 
"Λίμνη" του Δήμου Ιστιαίας - Αιδηψού, Π.Ε. Εύβοιας, με 
ενδιαφερομένους την Ο.Λ.Ν.Ε. Α.Ε. και την εταιρεία με 
την επωνυμία "Ανώνυμος Εταιρεία Ρητινικών και Γεωρ¬ 
γικών Προϊόντων, Νικόλαος Ριτσώνης", καθώς και το από 
16.11.2017 υπόβαθρο ορθοφωτοχάρτη κλίμακας 1:1000 
αποτελούμενο από δύο (2) πινακίδες. 

Στο υπόβαθρο ορθοφωτοχάρτη η αρμόδια επιτροπή: 

Καθορίζει την οριογραμμή αιγιαλού με κόκκινη συνεχή 
πολυγωνική γραμμή με στοιχεία 1, 2,..., 172, 173, 174 
της οποίας οι κορυφές εξασφαλίζονται με συντεταγμέ¬ 
νες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (ΕΓΣΑ '87). 

Καθορίζει την οριογραμμή της παραλίας με κίτρινη 
συνεχή πολυγωνική γραμμή με στοιχεία 1 \ 2 ', ...105', 106', 
107' της οποίας οι κορυφές εξασφαλίζονται με συντεταγ¬ 
μένες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστημα 
Αναφοράς 1987 (ΕΓΣΑ '87). Αποφαίνεται τη μη ύπαρξη 
παλαιού αιγιαλού στο υπόβαθρο ορθοφωτοχάρτη. 

Στο υπόβαθρο ορθοφωτοχάρτη η αρμόδια επιτρο¬ 
πή επανακαθορίζει τις οριογραμμές του αιγιαλού και 
της παραλίας, που είχαν καθοριστεί με αριθμ.πρωτ. 
Φ121/1620/29.1.1988 απόφαση Νομάρχη Εύβοιας 
(Δ110), στη θέση "Καμίνι" ή "Καρατζαλιώτη Μανδρί". 

Η παρούσα απόφαση με την έκθεση της Επιτροπής και 
το υπόβαθρο ορθοφωτοχάρτη, να δημοσιευθούν στην 
Εφημερίδα της Κυβερνήσεως. 

Λάρισα, 14 Δεκεμβρίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


ΕΚΘΕΣΗ 

της επιτροπής καθορισμού των ορίων αιγιαλού, πα¬ 
ραλίας, παλαιού αιγιαλού, σύμφωνα μετά άρθρα 3, 
4 του ν. 2971/2001, όπως αντικαταστάθηκε με το 
άρθρο 11 του ν. 4281/2014 στη θέση "ΛΙΜΝΗ" του 
Δήμου Ιστιαίας Αιδηψού Π.Ε. Εύβοιας. 

Στην Αιδηψό σήμερα 16-11-2017, ημέρα Πέμπτη, οι 
υπογεγραμμένοι: 

1. ΜΠΑΡΟΥΤΑ ΟΛΓΑ, Προϊσταμένη του Τμήματος 
Β'(Αιγιαλού - Παραλίας) της Περιφερειακής Διεύθυνσης 
Δημόσιας Περιουσίας Θεσσαλίας - Στερεάς Ελλάδας, που 
αναπληρώνει το τακτικό μέλος, το οποίο αδυνατεί να 
παραστεί, ως Πρόεδρος. 

2. ΔΑΝΙΚΑΣ ΣΩΤΗΡΙΟΣ, Πλωτάρχης Λ.Σ., Λιμενάρχης 
Αιδηψού, ως μέλος. 

3. ΠΡΟΚΑΚΗΣ ΔΗΜΗΤΡΙΟΣ, Αγρονόμος Τοπογράφος 
Μηχανικός ΠΕ/Α, του Αυτοτελούς Γραφείου Δημόσιας 
Περιουσίας Εύβοιας, που αναπληρώνει το τακτικό μέλος, 
το οποίο αδυνατεί να παραστεί, ως μέλος. 


4. ΖΕΡΒΑΣ ΝΙΚΟΛΑΟΣ, Αρχιτέκτονας Μηχανικός ΠΕ/Α, 
Προϊστάμενος της Υπηρεσίας Δόμησης του Δήμου Ιστι- 
αίας - Αιδηψού, ως μέλος. 

5. Ο Προϊστάμενος της Δ/νσης Περιβάλλοντος Χωρι¬ 
κού Σχεδιασμού Στερεάς της Αποκεντρωμένης Διοίκη¬ 
σης Θεσσαλίας - Στ. Ελλάδας, αν και προσκλήθηκε νόμιμα 
δεν προσήλθε, 

που αποτελούμε την Επιτροπή καθορισμού ορίων αιγι- 
αλού-παραλίας-παλαιού αιγιαλού, η σύνθεση της οποίας 
καθορίστηκε βάσει των διατάξεων των άρθρων 3,4 του ν. 
2971/2001 (ΦΕΚ 285/τ.Α'/19-12-2001) και συγκροτήθηκε 
με την αριθμ. 6574/79337/23-05-2017 (ΑΔΑ: 68ΖΠΟΡ10- 
Ζ1Ξ) απόφαση του Γ.Γ. Αποκεντρωμένης Διοίκησης Θεσ¬ 
σαλίας - Στερεάς Ελλάδας. 

Συνήλθαμε στα γραφεία του Λιμεναρχείου Αιδηψού, 
μετά από την αριθμ. 12241/15-11 -2017 πρόσκληση της 
Προέδρου της, για να γνωμοδοτήσουμε επί της υπόθε¬ 
σης: Α) καθορισμού, για πρώτη φορά, των οριογραμ- 
μών αιγιαλού και παραλίας, στη θέση "Λίμνη", του Δήμου 
Ιστιαίας - Αιδηψού, Π.Ε. Εύβοιας, κατόπιν αιτήσεως της 
ΟΛΝΕ Α.Ε. και Β) επανακαθορισμού των οριογραμμών 
αιγιαλού και παραλίας, που είχαν καθοριστεί με την υπ' 
αριθμ. Φ121 /1620/29-01 -1988 Απόφαση Νομάρχη Εύ¬ 
βοιας (ΦΕΚ 110/τ.Δ'/10-02-1988), στη θέση "Καμίνι" ή 
"Καρατζαλιώτη Μανδρί". 

Αφού διαπιστώθηκε απαρτία κατά τις διατάξεις του 
άρθρου 14 του ν. 2690/1999, η Πρόεδρος κηρύσσει την 
έναρξη της συνεδρίασης. 

Η Επιτροπή αφού έλαβε υπόψη: 

Ι.Την υπ'αριθμ. πρωτ. 5236/14-12-2015 αίτηση της 
ΟΛΝΕ Α.Ε. χάραξης των οριογραμμών αιγιαλού και πα¬ 
ραλίας στη θέση "Λίμνη", του Δήμου Ιστιαίας -Αιδηψού, 
Π.Ε. Εύβοιας, με την οποία ζητείται για πρώτη φορά κα¬ 
θορισμός των οριογραμμών αιγιαλού - παραλίας. 

2. Την από 01-08-2017 αίτηση της εταιρείας με την 
επωνυμία "Ανώνυμος Εταιρεία Ρητινικών και Γεωργικών 
Προϊόντων, Νικόλαος Ριτσώνης", με την οποία αιτήθη- 
κε τον επανακαθορισμού των οριογραμμών αιγιαλού 
& παραλίας, που είχαν καθοριστεί με την υπ' αριθμ. 
Φ121/1620/29-01-1988 απόφαση Νομάρχη Εύβοιας 
(ΦΕΚ 110/τ.Δ710-02-1988), στη θέση "Καμίνι" ή "Καρα¬ 
τζαλιώτη Μανδρί". 

3. Τις διατάξεις του ν. 2971/2001 (ΦΕΚ 285 τ.Α'/ 
19.12.2001) «περί αιγιαλού-παραλίας», όπως τροποποι¬ 
ήθηκε, συμπληρώθηκε και ισχύει. 

4. Τις διατάξεις του άρθρου 11 του ν. 4281/2014 
(ΦΕΚ160 τ.Α72014), με τις οποίες τροποποιήθηκαν τα 
άρθρα 4, 5 του ν. 2971/2001. 

5. Την υπ' αριθμ. 1089532 π.ε./8205 π.ε./Β0010/ 
20-04-2005 απόφαση των Υπουργών Οικονομίας και 
Οικονομικών και Περιβάλλοντος, Χωροταξίας και Δη¬ 
μοσίων Έργων «περί στοιχείων καθορισμού αιγιαλού 
και παραλίας». 

6. Το υπ’ αριθμ. πρωτ. Φ. 900/40/827227/Σ. 366/ 
19-07-2015 εμπιστευτικό έγγραφο του ΓΕΕΘΑ, με το 
οποίο καθορίζονται οι περιοχές που για λόγους εθνικής 
άμυνας και ασφάλειας πρέπει να εξαιρούνται από την 
ανάρτηση, από το οποίο προκύπτει ότι η υπό μελέτη 

περιοχή δεν εμπίπτει σε ζώνη της §6 του άρθρου 4 του 
ν. 2971/2001, όπως τροποποιήθηκε και ισχύει από το 
άρθρο 11 του ν. 4281 /2014. 

7. Τηνυπ' αριθμ.ΦΙ 21/1620/29-01-1988 απόφαση Νο¬ 
μάρχη Εύβοιας (ΦΕΚ 110/τ.Δ'/10-02-1988) "Καθορισμός 
των ορίων του αιγιαλού και δημιουργία ζώνης παραλίας 
στη θέση "Καμίνι" Ανατολικό Άκρο Λίμνης Εύβοιας. 

8. Την υπ' αριθμ. 170896/15-06-1953 απόφαση Υπουρ¬ 
γού Δημοσίων Έργων, (ΦΕΚ 158Β/22-7-1953) "Καθορι¬ 
σμός της χερσαίας ζώνης του λιμένος Λίμνη Εύβοιας". 

9. Το από 16-11-2017 Υπόβαθρο Ορθοφωτοχάρτη, της 
υπό καθορισμό περιοχής. 

Το υπόβαθρο αυτό έχει συνταχθεί σε κλίμακα 1:1000, 
σε δύο (2) πινακίδες. 

10. Την από επιτόπιο μετάβαση των μελών της Επι¬ 
τροπής, κατά την 18-08-2017, μετά την αριθμ. 8237/ 
07-08-2017 πρόσκληση της Προέδρου της, σχηματι- 
σθείσα αντίληψη για το πλάτος της βρέχόμενης ζώνης 
της ξηρός και άλλα συναφή στοιχεία που προβλέπονται 
από το άρθρο 9 του ν. 2971/2001 και ειδικότερα: 

α) τη γεωμορφολογία του εδάφους: 

Πρόκειται για έναν σχετικά αβαθή κόλπο, που εκτείνε¬ 
ται κατά την διεύθυνση Ανατολής - Δύσης και εντοπίζεται 
από τη θέση "Καμίνι" ή "Καρατζαλιώτη ΜανδρΓ της Δ.Ε. 
Ελυμνίων και επί της οδού που οδηγεί από την Λίμνη 
προς τα Κατούνια και Μοναστήρι, για να συνεχίσει εντός 
της δομημένης σήμερα πόλης της Λίμνης. Στην υπό με¬ 
λέτη περιοχή η μορφολογία της ακτής συνίσταται κυρίως 
από αμμώδη και ελάχιστα ημιβραχώδη πρανή μετο όριο 
βλάστησης να συνίσταται κυρίως από χαμηλή θαμνώδη 
και ποώδη βλάστηση, 

β) το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι, 

γ) το γεγονός ότι οι κύριες δ/νσεις ανέμων που προ¬ 
σβάλλουν ελάχιστα την υπό εξέταση περιοχή είναι κυ¬ 
ρίως του βόρειου, βορειοδυτικού και βορειοανατολικού 
τομέα εώς 6 μποφόρ, διότι η εν λόγω περιοχή προστα¬ 
τεύεται από τις περισσότερες διευθύνσεις των ανέμων, 
καθότι βρίσκεται εντός του βόρειου ευβοϊκού κόλπου, 

δ) η μορφολογία του πυθμένα είναι βραχώδης με μέση 
κλίση 13,50%. Σε απόσταση 40μ. από την ακτογραμμή, 
το βάθος υπολογίζεται έως 4μ., στη συνέχεια σε από¬ 
σταση 75 μ από την ακτογραμμή, το βάθος υπολογίζεται 
έως 15μ. Και σε απόσταση 170μ από την ακτογραμμή, 
το βάθος υπολογίζεται έως 50μ., 

ε) το γεγονός ότι τα αναπτύγματα πελάγους είναι πε¬ 
ριορισμένα, λόγω της ήπιας μορφολογίας της περιοχής 
"Λίμνης" καθώς και της επίδρασης των ανέμων, ώστε τα 
τελικά ύψη κυμάτων που προκύπτουν να είναι μικρά, με 
το μέγιστο ύψος να φτάνει το 1,5 μέτρο στην περίπτωση 
νοτιο-νοτιοδυτικών ανέμων, 

στ) το γεγονός ότι στην περιοχή δεν υφίσταται εθνικό 
κτηματολόγιο, 

ζ) το γεγονός ότι στη θέση "Καμίνι" ή "Καρατζαλιώτη 
Μανδρί" περιλαμβάνει το ακίνητο - πρώην εργοστάσιο 
της εταιρείας "Ριτσώνη" το οποίο έχει αρχαιολογικό εν¬ 
διαφέρον σύμφωνα με: 

1.Την υπ' αριθμ. πρωτ. ΥΠΠΟ/ΔΝΣΑΚ/Γ/1136/708947/ 
10-12-2003 απόφαση του Υπουργού Πολιτισμού με θέμα 


"Χαρακτηρισμός ως μνημείων των κτιρίων του Βιομη¬ 
χανικού Συγκροτήματος Ν. Ριτσώνη Α.Ε. που βρίσκεται 
στη Λίμνη Εύβοιας". 

2.Το υπ' αριθμ. πρωτ. ΕΝΜΑ/975/07-08-2014 έγγραφο 
της Εφορείας Νεωτέρων Μνημείων Αττικής του Υπουρ¬ 
γείου Πολιτισμού και Αθλητισμού με θέμα "Σχετικά με 
τον φάκελο για το αίτημα χαρακτηρισμού του συνόλου 
των κτηρίων του Βιομηχανικού Συγκροτήματος Ν. Ρι¬ 
τσώνη Α.Ε. που βρίσκεται στην Λίμνη Εύβοιας και του 
περιβάλλοντα χώρου του", 

η) το γεγονός ότι στη συγκεκριμένη περιοχή υπάρχουν 
παράκτια τεχνικά έργα και συγκεκριμένα: 

1. Το υπ’ αριθμ. πρωτ. 758/28-02-1997 έγγραφο της 
Εφορείας Εναλίων Αρχαιοτήτων, με θέμα "Επέκταση προ¬ 
σήνεμου μώλου λιμένος Λίμνης Νομού Εύβοιας. 

2. Το υπ’ αριθμ. πρωτ. 542/653/97/16-05-1997 έγγρα¬ 
φο του Γενικού Επιτελείου Ναυτικού, με θέμα "Τεχνικά 
έργα Λιμένων (Επέκταση προσήνεμου μώλου λιμένα 
Λίμνης Νομ. Ευβοίας/Υπ.135/97)". 

3. Το υπ' αριθμ. πρωτ. 3514,33/03/98/22-07-1998 έγ¬ 
γραφο της Δ/νσης Λιμένων και Λιμενικών Έργων του 
Υπουργείου Εμπορικής, με θέμα "Επέκταση προσήνεμου 
μώλου λιμένα Λίμνης Εύβοιας". 

4. Την υπ' αριθμ. πρωτ. 75147/22-11-1997 κοινή 
υπουργική απόφαση ΥΠΕΧΩΔΕΎΕΝ-ΥΠ.ΑΝΑΠΤΥΞΗΣ, 
με θέμα "Έγκριση περιβαλλοντικών όρων για το έργο 
Λιμένα Λίμνης Ν. Εύβοιας". 

5. Την υπ' αριθμ. πρωτ. 56294/5356/14-06-2009 από¬ 
φαση του Γενικού Γραμματέα Περιφέρειας Στ. Ελλάδας, 
με θέμα "Ανανέωση της αρ.75147/12-11 -97 κοινή υπουρ¬ 
γική απόφαση έγκρισης περιβαλλοντικών όρων του έρ¬ 
γου Λιμένας Λίμνης στο Ν. Εύβοιας". 

6. Την υπ' αριθμ. πρωτ. 9252/Φ.ΜΕΛΕΤΗΣ/30-12-2005 
Απόφαση του Διευθυντή Τεχνικών Υπηρεσιών της Νο¬ 
μαρχιακής Αυτ/κης Εύβοιας, με θέμα "Την έγκριση με¬ 
λέτης του Λιμένος Λίμνης". 

7. Την υπ’ αριθμ. πρωτ. 4116/Φ.ΛΙΜ/22/13-08-2007 
Απόφαση του Γενικού Γραμματέα Περιφέρειας Στ. Ελλά¬ 
δας, με θέμα "Εκτέλεση επειγουσών εργασιών αποκατά¬ 
στασης επί του υφιστάμενου λιμένα Λίμνης Ν. Εύβοιας". 

θ)την ύπαρξη εγκεκριμένων χωροταξικών κατευθύν¬ 
σεων, χρήσεων γης, που να επηρεάζουν την παράκτια 
ζώνη και ειδικότερα: 

-Το από 04-04-1942 π.δ. (ΦΕΚ 126Α/23-05-1942) με 
θέμα "Έγκριση του νέου σχεδίου Λίμνης και καθορισμού 
οικοδομικών περιορισμών". 

-Την υπ' αριθμ. 1109 ΕΠΑ 131/23-10-1986 Απόφαση 
Νομάρχη Εύβοιας (ΦΕΚ 783/τ.Δ /06-11-1991) με θέμα 
"Αναθεώρηση του ρυμοτομικού σχεδίου Λίμνης Ν. Εύ¬ 
βοιας και καθορισμός κοινωφελών χώρων και όρων 
δόμησης". 

- Την υπ’ αριθμ. 49585/1956/03-07-1986 απόφαση 
Υπουργού Περιβάλλοντος, Χωροταξίας και Δημ. Εργων 
(ΦΕΚ 691 /τ.Δ/22-09-1986) με θέμα "Έγκριση του γενικού 
πολεοδομικού σχεδίου του Δήμου Λίμνης (Εύβοιας)", 

ι) την μη ύπαρξη ευπαθών οικοσυστημάτων και προ- 
στατευόμενων περιοχών στην εν λόγω περιοχή, 

ια) την μη ύπαρξη καταγεγραμμένων δημοσίων κτη¬ 
μάτων, αρμοδιότητας Υπ. Οικονομικών. 

Π. Τα στοιχεία που προβλέπονται από τις διατάξεις 
του άρθρου 6 του ν. 2971/2001 για τον καθορισμό των 
ορίων του παλαιού αιγιαλού, όπως πιο κάτω αναφέρο- 
νται, από τα οποία στοιχειοθετείται η μη ύπαρξη παλ. 
αιγιαλού στην εξεταζόμενη περιοχή, σε συνδυασμό με 
την αριθμ. 207/1994 γνωμοδότηση του ΝΣΚ, που έγινε 
αποδεκτή από τον Υφυπουργό Οικονομικών και ειδικό¬ 
τερα από τις αεροφωτογραφίες του 1945, στην περιοχή 
δεν υφίσταται παλαιός αιγιαλός. 

12. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 του ν. 2971/2001 και συνεκτι- 
μώντας τα δεδομένα ότι πρόκειται για εντός σχεδίου 
περιοχή, κατά το μεγαλύτερο τμήμα, τα νόμιμα έργα που 
υφίστανται στην περιοχή, προτείνει τη δημιουργία ζώνη 
παραλίας ποικίλου πλάτους και χαράσσει αυτή: 

- Σημείο V -27' περιλαμβάνει τον δρόμο που οδηγεί 
στην μονή Γαλατάκι όπως την περιλάμβανε και η αυτο¬ 
δίκαια ανακληθείσα γραμμή παραλίας του έτους 1988. 
Η νέα γραμμή έχει εφαρμοστεί στο διαμορφωμένο όριο 
της παραπάνω οδού. 

- Σημείο 28' το οποίο ταυτίζεται με την κορυφή 48 
της γραμμής αιγιαλού και στο οποίο σταματάει η ζώνη 
παραλίας διότι από το σημείο αυτό εώς και το σημείο 
29' το οποίο ταυτίζεται με την κορυφή 60 της γραμμής 
αιγιαλού, όπου βρίσκεται το χαρακτηρισμένο ως δια¬ 
τηρητέο μνημείο βιομηχανικό συγκρότημα Ν. Ριτσώνη 
Α.Ε. Σύμφωνα με τις διατάξεις της §5 του άρθρου 7 του 
ν. 2971/2001, όπως έχει τροποποιηθεί - συμπληρωθεί και 
ισχύει σήμερα, αναφέρεται ότι: "...διατηρητέα κτίσματα 
και κατασκευές εξαιρούνται από τη ζώνη παραλίας". 

- Σημείο 29' που ταυτίζεται με την κορυφή 60 της 
γραμμής αιγιαλού εώς το σημείο 30' βρίσκεται επί της 
ρυμοτομικής γραμμής που καθορίζει το αναθεωρημένο 
Σχ. Πόλεως αλλά και το αρχικό Σχ. Πόλεως του έτους 
1942 της Λίμνης αλλά και επί του ορίου του διατηρητέου 
βιομηχανικού συγκροτήματος Ν. Ριτσώνη Α.Ε. 

- Σημεία 3Γ-36' περιλαμβάνει τον δρόμο που οδηγεί 
στην μονή Γαλατάκι. 

- Σημεία 36' (όπου ταυτίζεται με την χερσαία ζώνη λι¬ 
μένα) - 44' βρίσκεται επί των ρυμοτομικών - οικοδομικών 
γραμμών του Σχ.Πόλεως Λίμνης και επί της καθορισμέ¬ 
νης χερσαίας ζώνης Λιμένα. 

- Σημεία 44'-50' ακολουθεί την χερσαία ζώνη Λιμένα 
αφήνοντας εκτός το κτίριο του Δημοτικού Σχολείου Λί¬ 
μνης. 

- Σημεία 50'-106' βρίσκεται επί των ρυμοτομικών - οι¬ 
κοδομικών γραμμών του Σχ. Πόλεως Λίμνης και επί της 
καθορισμένης χερσαίας ζώνης Λιμένα. 

-Σημείο 107'το οποίο ταυτίζεται με το σημείο 169 της 
γραμμής αιγιαλού σταματάει η ζώνη παραλίας, αφήνο¬ 
ντας εκτός το κτίριο του προσκοπείου λίμνης. 

Ύστερα από τα παραπάνω η Επιτροπή, αποφασίζει: 

Καθορίζει στο από 16-11-2017 Υπόβαθρο Ορθοφωτο- 
χάρτη, σε κλίμακα 1:1000, σε δύο (2) πινακίδες: 

Λ. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1, 2, ...,172, 173, 174, 


της οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ '87). 

•Τα σημεία 1 -2-3-4-5-6 επί της υψομετρικής καμπύλης 
του 1,5 μ. 

•Τα σημεία 7-8 στο όριο βλάστησης. 

• Τα σημεία 9-18 επί της υψομετρικής καμπύλης του 

1,5 μ. 

• Τα σημεία 18-22-23-26 επί του υφιστάμενου τοιχίου 
και ταυτόχρονα ορίου βλάστησης. 

• Τα ση μεία 27-28 στο όριο βλάστησης. 

•Τα σημεία 29-31 επί του υφιστάμενου τοιχίου και 
ταυτόχρονα ορίου βλάστησης. 

•Τα σημεία 32-36 επί της υψομετρικής καμπύληςτων 
2μ. και ταυτόχρονα του ορίου βλάστησης. 

• Τα σημεία 37-48 επί της υψομετρικής καμπύλης του 
1,5μ. και ταυτόχρονα του ορίου βλάστησης. Το σημείο 
48 ταυτίζεται με την κορυφή 28' της γραμμής παραλίας. 

• Το σημείο 49 επί της υψομετρικής του 1,5μ. και επί 
και του ορίου της πέτρινης βάσης δεξαμενής του διατη¬ 
ρητέου Βιομηχανικού Συγκροτήματος Ν. Ριτσώνης Α.Ε. 

•Τα σημεία 50-51 επί της υψομετρικής του 1 μ. και επί 
του ορίου των πέτρινων βάσεων δεξαμενών του διατη¬ 
ρητέου Βιομηχανικού Συγκροτήματος Ν. Ριτσώνης Α.Ε. 

•Τα σημεία 52-60 επί του τοιχίου του διατηρητέου Βι¬ 
ομηχανικού Συγκροτήματος Ν. Ριτσώνης Α.Ε. το οποίο 
και αποτελεί το όριο της ιδιοκτησίας Ν. Ριτσώνη προς την 
θάλασσα. Η ιδιοκτησία αποτελούσε δημόσια έκταση που 
έχει εκποιηθεί στην εταιρεία Ν. Ριτσώνη, είτε με αγορά 
είτε με απαλλοτριώσεις από τα έτη 1913-1934. Το υπό 
στοιχεία τμήμα της γραμμής αιγιαλού 56-60 βρίσκεται 
εντός του οικοδομικού τετραγώνου που προβλέπτεται 
από το αναθεωρημένο Σχέδιο Πόλεως Λίμνης ως κοινω¬ 
φελής χώρος, Ναυτικές εγκαταστάσεις. 

• Τα σημεία 61-64 επί των υφισταμένων τοιχίων στα 
σημεία που τα τέμνει η υψομετρική γραμμή του 1 μ. 

•Τα σημεία 64-65 εντός του διαμορφωμένου τμήματος 
της ακτής. Τα σημεία 64 και 65 βρίσκονται επί της τομής 
της υψομετρικής καμπύληςτου 1 μ. και της υφιστάμενης 
διαμόρφωσης. 

•Το σημείο 66 επί της υψομετρικής καμπύλης του 1,5μ. 
και στο τέλος του μαντρότοιχου της διαμορφωμένης 
ακτής. 

•Το σημείο 67 επί της υψομετρικής καμπύληςτου 1,5μ. 
που τέμνει την διαμορφωμένη γλύστρα. 

• Τα σημεία 67-78 επί της υψομετρικής καμπύλης του 

1,5 μ. 

• Τα σημεία 79-80 επί του διαμορφωμένου εδάφους 
για την κατασκευή του λιμένα Λίμνης. 

•Τα σημεία 80-95 επί του διαμορφωμένου προβλήτα 
του λιμένα Λίμνης. 

•Τα σημεία 96-98 επί του διαμορφωμένου τοιχίου του 
λιμένα Λίμνης 

•Τα σημεία 98-100 επί της υψομετρικής καμπύληςτου 

1,5 μ. 

•Τα σημεία 100-129 επί της διαμορφωμένης με πλακό¬ 
στρωση παραλίας Λίμνης (μέσω ύψος αυτής 1,8 μ.) και 
μέχρι την μεταλλική προβλήτα. 




Τεύχος Δ'440/29.12.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5683 


•Τα σημεία 130-169 επί της διαμορφωμένης με πλακό¬ 
στρωση παραλίας Λίμνης (μέσω ύψος αυτής 1,8 μ.) από 
την μεταλλική προβλήτα εώς και τον μαντρότοιχο του 
κτιρίου που στεγάζει το προσκοπείο. 

• Τα σημεία 169-174 περιμετρικά του ορίου προς τη 
θάλασσα του κτιρίου που στεγάζει το προσκοπείο. 

Β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία 1'2', ...,105', 106', 107' 
της οποίας οι κορυφές εξασφαλίζονται με συντεταγμέ¬ 
νες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (ΕΓΣΑ '87). 

• Τα σημεία 1' -27' περιλαμβάνουν τον δρόμο που 
οδηγεί στην μονή Γαλατάκι όπως την περιλάμβανε και 
η αυτοδίκαια ανακληθείσα γραμμή παραλίας του έτους 
1988. Η νέα γραμμή έχει εφαρμοστεί στο διαμορφωμένο 
όριο της παραπάνω οδού. 

•Το σημείο 28’ το οποίο ταυτίζεται με την κορυφή 48 
της γραμμής αιγιαλού και στο οποίο σταματάει η ζώνη 
παραλίας διότι από το σημείο αυτό εώς και το σημείο 
29' το οποίο ταυτίζεται με την κορυφή 60 της γραμμής 
αιγιαλού, όπου βρίσκεται το χαρακτηρισμένο ως δια¬ 
τηρητέο μνημείο βιομηχανικό συγκρότημα Ν. Ριτσώνη 
Α.Ε. Σύμφωνα με τις διατάξεις της §5 του άρθρου 7 του 
ν. 2971/2001, όπως έχει τροποποιηθεί - συμπληρωθεί και 
ισχύει σήμερα, αναφέρεται ότι: "...διατηρητέο κτίσματα 
και κατασκευές εξαιρούνται από τη ζώνη παραλίας". 

• Το σημείο 29' που ταυτίζεται με την κορυφή 60 της 
γραμμής αιγιαλού εώς το σημείο 30' βρίσκεται επί της 
ρυμοτομικής γραμμής που καθορίζει το αναθεωρημένο 
Σχ. Πόλεως αλλά και το αρχικό Σχ. Πόλεως του έτους 
1942 της Λίμνης αλλά και επί του ορίου του διατηρητέου 
βιομηχανικού συγκροτήματος Ν. Ριτσώνη Α.Ε. 


•Τα σημεία 31' - 361' περιλαμβάνουν τον δρόμο που 
οδηγεί στην μονή Γαλατάκι. 

•Το σημεία 36’ (όπου ταυτίζεται με την χερσαία ζώνη 
λιμένα) - 44’ βρίσκεται επί των ρυμοτομικών - οικοδομι¬ 
κών γραμμών του Σχ. Πόλεως Λίμνης και επί της καθο¬ 
ρισμένης χερσαίας ζώνης Λιμένα. 

•Τα σημεία 44'-50' ακολουθούν την χερσαία ζώνη Λι¬ 
μένα αφήνοντας εκτός το κτίριο του Δημοτικού Σχολείου 
Λίμνης. 

• Τα σημεία 50'-106' βρίσκονται επί των ρυμοτομικών 
- οικοδομικών γραμμών του Σχ. Πόλεως Λίμνης και επί 
της καθορισμένης χερσαίας ζώνης Λιμένα. 

• Το σημείο 107' το οποίο ταυτίζεται με το σημείο 169 
της γραμμής αιγιαλού σταματάει η ζώνη παραλίας, αφή¬ 
νοντας εκτός το κτίριο του προσκοπείου λίμνης. 

Η οριογραμμή παραλίας καθορίζεται σε μεταβλητή 
απόσταση από αυτή του αιγιαλού, για να εξυπηρετη¬ 
θούν οι σκοποί της παρ. 2 του άρθρου 1, της παρ. 3 του 
άρθρου 2 και της παρ. 1 του άρθρου 7 του ν. 2971/2001 
και έτσι ώστε να μην υπερβαίνει την εγκεκριμένη γραμμή 
δόμησης του σχεδίου πόλης κατ'εφαρμογή της παρ. 5 
του άρθρου 7 του ίδιου νόμου. 

Γ. Αποφαινόμαστε ότι δεν υπάρχει παλαιός αιγιαλός. 

Δ. Επανακαθορίζουμε τις οριογραμμές του αιγιαλού 
και της παραλίας, που είχαν καθοριστεί με την υπ' αριθμ. 
Φ121/1620/29-01 -1988 απόφαση Νομάρχη Εύβοιας 
(ΦΕΚ 110/τ.Δ'/10-02-1988), στη θέση "Καμίνι" ή "Καρα- 
τζαλιώτη Μανδρί". 

Η Επιτροπή 

Η Πρόεδρος Τα Μέλη 

ΟΛΓΑ ΜΠΑΡΟΥΤΑ ΣΩΤΗΡΙΟΣ ΔΑΝΙΚΑΣ 

ΔΗΜΗΤΡΙΟΣ ΠΡΟΚΑΚΗΣ 
ΝΙΚΟΛΑΟΣ ΖΕΡΒΑΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 

























